โบรกแนะสอย 8 หุ้น “เปิดเมือง” ชู CPN เด่น กำไร 9.2 พันลบ.-ฐานะการเงินแกร่ง เป้า 67 บ.
“คิงส์ฟอร์ด” แนะสอย 8 หุ้น “เปิดเมือง” ชู CPN เด่น ชี้กำไรปีนี้ 9.2 พันลบ.รับรู้รายได้ศูนย์การค้าหนุน – ฐานะการเงินแกร่ง “ดีอี” ต่ำเพียง 0.8 เท่า แนะนำ “ซื้อ” เป้าคอนเซนซัส 67 บ.
“คิงส์ฟอร์ด” แนะสอย 8 หุ้น “เปิดเมือง” ชู CPN เด่น ชี้กำไรปีนี้ 9.2 พันลบ.รับรู้รายได้ศูนย์การค้าหนุน – ฐานะการเงินแกร่ง “ดีอี” ต่ำเพียง 0.8 เท่า แนะนำ “ซื้อ” เป้าคอนเซนซัส 67 บ.
23 พ.ค. 2565

บริษัทหลักทรัพย์ คิงส์ฟอร์ด จํากัด (มหาชน) ประเมินดัชนี SET วันนี้ (23 พ.ค.65) ได้แรงหนุนจากความผันผวนดัชนีหุ้นต่างประเทศเริ่มลดลง และผ่อนคลายมาตรการล็อกดาวน์ต่อเนื่อง วางแนวรับดัชนีที่ 1,610 -1,615 แนวต้าน 1,630 –1,635 แนะนําซื้อกลุ่ม เปิดเมือง เช่น CPALL, MAKRO, CPN, AOT, BH ส่งออก เช่น SAPPE, CBG, TTA
ด้าน CPN แนะนำ ซื้อ ราคาเป้าหมาย Bloomberg Consensus ที่ 67.00 บาท มีปัจจัยบวกจากการคลายล็อกดาวน์และเปิดประเทศหนุนปริมาณ Traffic กลับเข้าสู่ระดับปกติ
นอกจากนี้ยังรับรู้รายได้จากการเปิดศูนย์การค้าใหม่ 2 แห่ง ได้แก่เซ็นทรัลอยุธยา และเซ็นทรัลศรีราชา เต็มปี และในปี 2565 บริษัทเปิดเซ็นทรัลจันทบุรีเพิ่มอีก 1 โครงการ รวมถึงรับรู้รายได้จาก SF ที่ถือหุน 96.24% ส่งผลบวกต่อกําไรเพิ่มขึ้นในระยะยาว โดยจะเป็นการขยายพอร์ตลงทุนไปสู่ Community mall และศูนย์การค้าขนาดใหญ่อย่างเมกาบางนา
สำหรับกําไรปกติปี 2565 ตลาดคาดอยู่ที่ราว 9.2 พันล้านบาท EPS อยู่ที่ 2.09 บาท/หุ้น เติบโตราว 29% จากปีก่อน ขณะที่บริษัทมีฐานะทาง การเงินที่แข็งแกร่ง Net D/E ที่ 0.8 เท่า ต่ำกว่า Covenant ที่ 1.75 เท่า สามารถรองรับการขยาย ธุรกิจ
ด้าน SHR แนะนำ ซื้อ ราคาเป้าหมาย IAA Consensus ที่ 5.12 บาท สำหรับการดำเนินงานช่วงถัดไปคาดหวังการฟื้นตัวได้ต่อเนื่อง แม้จะมี Omicron กดดันอยู่บ้าง แต่ผลกระทบในภาพรวมปัจจุบันยังน้อยกว่า Delta โดยพอร์ตโรงแรมที่มีสัดส่วนอยู่ใน UK จำนวนมาก (สัดส่วนรายได้ราว 35% ในช่วงปกติ) เป็นประเทศที่ประชากรได้ฉีดวัคซีน Covid-19 ประเทศแรกๆ และปัจจุบันมีการยกเลิกมาตรการควบคุมทั้งหมดแล้ว
ขณะที่คาดว่าโรงแรมใน Maldives (สัดส่วนรายได้ราว 30% ในช่วงปกติ) จะฟื้นตัวได้ดีจากจำนวนนักท่องเที่ยวเข้าประเทศโดยในช่วง 01 ม.ค.65 – 21 พ.ค.65 มีจำนวนนักท่องเที่ยวที่ 6.65 แสนคน (+51.8% จากปีก่อน และเมื่อเทียบกับ norm ในปี 2562 หดตัวเพียง -7.5%) ด้านโรงแรมในไทย (สัดส่วนรายได้ราว 20% ในช่วงปกติ) รับปัจจัยบวกจากการ Reopening ตั้งแต่พ.ย.2564 และมีการยกเลิกมาตรการควบคุมมาอย่างต่อเนื่อง